CELEX: 32009D0439
Language: et
Date: 2009-05-05 00:00:00
Title: 2009/439/EÜ: Nõukogu otsus, 5. mai 2009 , millega muudetakse otsust 2007/250/EÜ, millega lubatakse Ühendkuningriigil kehtestada erimeede, mis kaldub kõrvale direktiivi 2006/112/EÜ (mis käsitleb ühist käibemaksusüsteemi) artiklist 193

11.6.2009   
            
            
               ET
            
            
               Euroopa Liidu Teataja
            
            
               L 148/14
            
         
      NÕUKOGU OTSUS,
   5. mai 2009,
   millega muudetakse otsust 2007/250/EÜ, millega lubatakse Ühendkuningriigil kehtestada erimeede, mis kaldub kõrvale direktiivi 2006/112/EÜ (mis käsitleb ühist käibemaksusüsteemi) artiklist 193
   (2009/439/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse komisjoni ettepanekut
   ning arvestades järgmist:
   
               (1)
            
            
               28. juulil 2008 komisjoni peasekretariaati saabunud kirjas palus Ühendkuningriik luba jätkata direktiivi 2006/112/EÜ artiklist 193 kõrvalekalduva ja eelnevalt nõukogu otsusega 2007/250/EÜ (2) lubatud erimeetme kohaldamist maksuhalduritele käibemaksu tasuvate maksukohustuslaste suhtes.
            
         
               (2)
            
            
               Komisjon teavitas 17. märtsi 2009. aasta kirjas direktiivi 2006/112/EÜ artikli 395 lõike 2 kohaselt teisi liikmesriike Ühendkuningriigi taotlusest. Komisjon teatas 20. märtsi 2009. aasta kirjas Ühendkuningriigile, et tal on olemas taotluse hindamiseks kogu vajalik teave.
            
         
               (3)
            
            
               Direktiivi 2006/112/EÜ artikli 193 kohaselt on käibemaksu tasuv maksukohustuslane see maksukohustuslane, kes kaupa tarnib. Praegu kohaldatav erimeede võimaldas Ühendkuningriigil teatavatel tingimustel kohaldada pöördmaksustamise korda, mis tähendas, et käibemaksu tasumise kohustus lükati mobiiltelefonide ja integraallülituste seadmete teatavate tarnete puhul, mille maksustatav väärtus oli võrdne või suurem kui 5 000 Suurbritannia naelsterlingit, selle maksukohustuslase õlgadele, kellele kaup tarniti.
            
         
               (4)
            
            
               Erimeetme eesmärk oli tegeleda maksudest kõrvalehoidmise teatavate agressiivsete vormidega, eelkõige karussellskeemidega, mille puhul kaupu tarniti mitu korda ilma maksuhalduritele käibemaksu tasumata, kuid jättes klientidele kehtiva arve, mis annab õiguse mahaarvamiseks. Pöördmaksu kohaldamine, ilma et klient tegelikult maksaks tarnijale käibemaksu, muudaks sellise maksudest kõrvalehoidmise võimatuks.
            
         
               (5)
            
            
               Võttes arvesse käibemaksupettuste probleemi ilmset tõsidust Ühendkuningriigis, nagu kinnitab Ühendkuningriigi esitatud teave, ning võttes arvesse meetme eeldatavat preventiivset mõju, jääb meede proportsionaalsuse põhimõttele vastavaks, kuna pikendamisaeg on piiratud mõistlikule ajavahemikule ning meetme kohaldamisala on piiratud. Lisaks ei looda sellega alust üldise pöördmaksustamise süsteemi kehtestamise üldmeetmeks.
            
         
               (6)
            
            
               Erandil ei ole negatiivset mõju käibemaksust tulenevatele ühenduse omavahenditele.
            
         
               (7)
            
            
               Tuleks tagada meetme õiguslik jätkuvus,
            
         ON VASTU VÕTNUD KÄESOLEVA OTSUSE:
   Artikkel 1
   Nõukogu otsuse 2007/250/EÜ artikkel 4 asendatakse järgmisega:
   
      „Artikkel 4
      Käesolev otsus kehtib 30. aprillini 2011.”
   
   Artikkel 2
   Käesolevat otsust kohaldatakse alates 1. maist 2009.
   Artikkel 3
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 5. mai 2009
      
         
            Nõukogu nimel
         
         
            eesistuja
         
         J. KOHOUT
         
      
   
   
      (1)  ELT L 347, 11.12.2006, lk 1.
   
      (2)  ELT L 109, 26.4.2007, lk 42.